
	1.
	Informatīvais ziņojums
“Par Nacionālās industriālās politikas pamatnostādņu 2021. – 2027. gadam īstenošanas gaitu” 
	Priekšlikums
Lūdzu papildināt Informatīvā ziņojuma sadaļu 2.1. “Cilvēkkapitāls” ar šādu informāciju:
“Lai veicinātu digitālās veselības risinājumu ieviešanu, īstenojot Eiropas Savienības Atveseļošanas un noturības mehānisma plānā plānotās digitālo prasmju apguves programmas, būtu jāparedz arī atsevišķa digitālo prasmju apguves programma veselības aprūpes speciālistiem digitālo prasmju attīstīšanai.”.
Piedāvātā redakcija
-
	Elīna Briņķe (VM)

	2.
	Informatīvais ziņojums
Pielikums Nr.1 
	Priekšlikums
Lūdzu papildināt Informatīvā ziņojuma pielikuma 4.3.1.1.uzdevumu par izpildes progresu 2022.gadā ar šādu informāciju:
“Veselības ministrija ir izveidojusi Digitālās veselības padomi (Veselības ministrijas 2022.gada 24.oktobra rīkojums Nr.IeNA/36), un 2022.gada 8.novembrī tika parakstīts Veselības ministrijas rīkojums Nr.227 “Par Digitālās veselības padomes personālsastāva apstiprināšanu”. Digitālās veselības padomes darbības mērķis ir iesaistīt veselības nozares speciālistus, valsts un pašvaldību institūcijas, informācijas un komunikācijas tehnoloģiju ekspertus un pacientu intereses pārstāvošās organizācijas uz pacientiem un citiem lietotājiem orientētas atvērtas digitālās veselības ekosistēmas izveidē un attīstīšanā, lai uzlabotu veselības aprūpes kvalitāti, pieejamību, izmaksu efektivitāti un ērtumu visos veselības aprūpes līmeņos iesaistītajiem.
Veselības ministrija izstrādā Digitālās veselības stratēģiju līdz 2027.gadam, kuras virsmērķis ir sadarbībā balstītas digitālās veselības ekosistēmas izveide. 2022.gadā tā tiks nodota publiskajā apspriedē.
Attiecībā uz veselības nozares digitālajiem risinājumiem, nepieciešams veicināt komersantu piedāvāto digitālās veselības risinājumu izmantošanu, kā arī motivēt jaunu risinājumu izveidi.”.
 
Piedāvātā redakcija
-
	Elīna Briņķe (VM)

	3.
	Informatīvais ziņojums
“Par Nacionālās industriālās politikas pamatnostādņu 2021. – 2027. gadam īstenošanas gaitu” 
	Priekšlikums
Lūdzu papildināt Informatīvā ziņojuma sadaļu 2.3.2. “Būtiskākie īstenotie pasākumi” (10.lpp.) ar informāciju par Valsts pētījumu programmu “Covid-19 seku mazināšanai” un Valsts pētījumu programmu "Sabiedrības veselība":
“2021.gadā noslēdzās Valsts pētījumu programmas “Covid-19 seku mazināšanai” īstenošana, kuras galvenais mērķis bija ierobežot Covid-19 infekcijas slimības izplatību un aizsargāt iedzīvotājus, lai, īstenojot inovatīvus augstas gatavības zinātniskus projektus, steidzami atjaunotu ekonomisko darbību un sociāli aktīvu ikdienas dzīvi. Programmas īstenošanai piešķirtais finansējums ir 5 milj. eiro un tās ietvaros īstenoti desmit projekti trijās tematiskajās jomās: a) veselības aprūpe un sabiedrības veselība; b) inženiertehniskie risinājumi, tostarp cilvēka drošības palielināšanai; c) tautsaimniecība un sabiedrības labklājība.
Veselības ministrija ir vairākkārt pieprasījusi finansējumu valsts pētījumu programmas projektiem sabiedrības veselības jomā, tomēr nepieciešamais finansējums līdz šim nav piešķirts, līdz ar ko Valsts pētījumu programma "Sabiedrības veselība" 2021. un 2022. gadā netika īstenota.”.
 
Piedāvātā redakcija
-
	Elīna Briņķe (VM)

	4.
	Informatīvais ziņojums
Pielikums Nr.1 
	Priekšlikums
Lūdzu papildināt Informatīva ziņojuma pielikuma 4.4.6.11.uzdevumu par izpildes progresu ar informāciju par Valsts pētījumu programmu "Sabiedrības veselība" un Valsts pētījumu programmu “Covid-19 seku mazināšanai”:
“2021.gadā noslēdzās Valsts pētījumu programmas “Covid-19 seku mazināšanai” īstenošana, kuras galvenais mērķis bija ierobežot Covid-19 infekcijas slimības izplatību un aizsargāt iedzīvotājus, lai, īstenojot inovatīvus augstas gatavības zinātniskus projektus, steidzami atjaunotu ekonomisko darbību un sociāli aktīvu ikdienas dzīvi. Programmas īstenošanai piešķirtais finansējums ir 5 milj. eiro un tās ietvaros īstenoti desmit projekti trijās tematiskajās jomās: a) veselības aprūpe un sabiedrības veselība; b) inženiertehniskie risinājumi, tostarp cilvēka drošības palielināšanai; c) tautsaimniecība un sabiedrības labklājība.
2020.gada jūlijā Veselības ministrija iesniedza Izglītības un zinātnes ministrijai prioritārā pasākuma pieteikumu vidējam termiņam par Valsts pētījumu programmas projektu prioritārajā zinātnes virzienā "Sabiedrības veselība" (iekļaušanai vienotā Valsts pētījumu programmas prioritāro pasākumu pieteikumā)  ar papildus nepieciešamo finansējumu 3 milj. EUR apmērā, sākot ar 2021.gadu ik gadu. Finansējums Valsts pētījumu programmai prioritārajā zinātnes virzienā "Sabiedrības veselība" 2021.- 2023.gadam netika piešķirts, līdz ar ko Valsts pētījumu programma prioritārajā zinātnes virzienā "Sabiedrības veselība" 2021. gadā netika īstenota.
2021.gada jūnijā VM iesniedza IZM iekļaušanai vienotā Valsts pētījumu programmas prioritāro pasākumu pieteikumā 2022.-2024.gadam divus prioritāro pasākumu pieteikumus vidējam termiņam ar kopējo  papildus nepieciešamo finansējumu 3 milj. EUR apmērā sākot ar 2022.gadu ik gadu: 1) valsts pētījumu programma “Sabiedrības veselība”; 2) valsts pētījumu programma “Covid-19 seku mazināšanai”. Valsts budžeta finansējums pieteikto valsts pētījumu programmu īstenošanai 2022.-2024.gadam netika piešķirts.
2022.gada 1.pusgadā VM iesniedza IZM prioritāro pasākumu “Valsts pētījumu programmas “Sabiedrības veselība” izveide un ieviešana” iekļaušanai IZM virzītajā prioritārajā horizontālajā pasākumā 2023.-2025.gadam “Nozaru valsts pētījumu programmas”. “Valsts pētījumu programmas “Sabiedrības veselība” izveidei un ieviešanai katru gadu sākot no 2023.gada nepieciešami 1.5 milj. EUR un tās ieviešana atkarīga no papildus finansējuma piešķiršanas.”.
Piedāvātā redakcija
-
	Elīna Briņķe (VM)

	5.
	Informatīvais ziņojums
“Par Nacionālās industriālās politikas pamatnostādņu 2021. – 2027. gadam īstenošanas gaitu” 
	Priekšlikums
Lūdzu Informatīvā ziņojuma ievada sadaļas pirmajā rindkopā (1.lpp.) labot vārdu “4.pantā” ar vārdu “4.punktā”.
 
Piedāvātā redakcija
-
	Elīna Briņķe (VM)



